**Csongrád Város Polgármesterétől**

Száma: Ref/22-6/2021

Témafelelős: Szepesi Dóra

***ELŐTERJESZTÉS***

***Csongrád Városi Önkormányzat Képviselő-testületének***

***hatáskörében eljáró Polgármester döntéséhez***

**Tárgy:** Helyi bormarketing feladatok támogatása című pályázat elbírálása

A Kormány az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki a 27/2021. (I. 29.) Korm. rendelettel.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésének felhatalmazása alapján, veszélyhelyzetben a települési önkormányzat képviselő-testületének feladat-és hatáskörét a polgármester gyakorolja.

Mindezekre figyelemmel, a következőket terjesztem elő:

A Csongrád Városi Önkormányzat pályázatot hirdetet a Magyarországon megvalósuló, a magyar borkultúrát, borászatokat, borokat népszerűsítő ún. „helyi kisprojektek” úgymint helyi, regionális rendezvényeken, fesztiválokon, vásárokon, valamint országos rendezvényeken társkiállítóként való megjelenések, publikációk, egyéb megjelenések és marketingkommunikáció támogatására.

A pályázat benyújtásának határidejéig, 2021. április 30-ig négy pályázat érkezett be. Mind a négy borászat illetve pályázati anyaguk megfelel a pályázati kiírásban előírtaknak.

Javaslom a Képviselő- Testületnek, mind a négy borászat, név szerint Losonczi Áron Családi Borászat, Ungerbauer Családi Borpince, Bodor Martin Családi Borászat, Gutpintér Örömborászat, támogatását a pályázati felhívás alapján adható maximális 150.000ft-os támogatással, pályázati anyagukban leírt céljaik, illetve marketingkommunikációjuk fejlesztésére.

**Határozati Javaslat**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésének felhatalmazása alapján, a képviselő-testület feladat-és hatáskörében eljárva, az alábbi döntést hozom:

1. A Csongrád Városi Önkormányzat 150.000ft-os egyszeri vissza nem térítendő támogatást nyújt az alábbi borászatoknak Losonczi Áron Családi Borászat, Ungerbauer Családi Borpince, Bodor Martin Családi Borászat, Gutpintér Örömborászat céljaik illetve marketingkommunikációjuk megvalósításához.
2. A támogatottak a folyósított támogatás cél szerinti felhasználásáról legkésőbb 2021. 12. 15. napjáig kötelesek elszámolást adni.

**Erről jegyzőkönyvi kivonatot értesítést kap:**

1. **a képviselőtestület tagjai**
2. **Városgazdasági, Ügyrendi-és Összeférhetetlenségi Bizottság**
3. **Gyovai Gáspár alpolgármester**
4. **Cseri Gábor alpolgármester**
5. **Kulturális referens és általa**
6. **Érintettek**

Csongrád, 2021. május 21.

 Bedő Tamás

 polgármester